NARIADENIE KOMISIE (ES) č. 1495/2005
z 15. septembra 2005,
ktorým sa mení a dopĺňa nariadenie (ES) č. 1166/2005, pokiaľ ide o množstvo určené na stálu verejnú súťaž pre ďalší predaj kukurice v držbe francúzskej intervenčnej agentúry na trhu Spoločenstva
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1784/2003 z 29. septembra 2003 o spoločnej organizácii trhu s obilninami (1), najmä na jeho článok 6,
keďže:
(1)
Nariadením Komisie (ES) č. 1166/2005 (2) sa vyhlásila stála verejná súťaž pre ďalší predaj 53 641 ton kukurice v držbe francúzskej intervenčnej agentúry na vnútornom trhu.
(2)
Vzhľadom na súčasnú situáciu na trhu je vhodné pristúpiť k zvýšeniu množstva kukurice určenej na predaj francúzskou intervenčnou agentúrou na vnútornom trhu na základe stálej verejnej súťaže na 64 424 ton.
(3)
V dôsledku toho je potrebné zmeniť a doplniť nariadenie (ES) č. 1166/2005.
(4)
Opatrenia stanovené v tomto nariadení sú v súlade so stanoviskom Riadiaceho výboru pre obilniny,
PRIJALA TOTO NARIADENIE:
Článok 1
Nariadenie (ES) č. 1166/2005 sa týmto mení a dopĺňa takto:
1.
V článku 1 sa text „53 641 ton“ nahrádza textom „64 424 ton“.
2.
V nadpise prílohy sa text „53 641 ton“ nahrádza textom „64 424 ton“.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 15. septembra 2005